Fotodetektor
Fotodetektor ehk valgussensor on optoelektrooniline kiirguse vastuvõtja, mis muundab valguskiirgust elektrisignaaliks (näiteks fotodiood) või mille takistus sõltub talle langeva valguse intensiivsusest (näiteks fototakisti). Valguskiirgus ei tähenda siin ainult nähtavat valgust, vaid hõlmab ka ultraviolett- ja infrapunakiirgust. Niisugused kiirgusvastuvõtjaid kasutatakse valguskiirguse detekteerimiseks (avastamiseks) ja mõõtmiseks, samuti elektrisignaali allikana (tajurina) mitmesugustes optoelektroonika seadmetes. Detektoriks või sensoriks nimetatakse ka kiirgusvastuvõtjal põhinevat seadet või komponenti, näiteks kiirgusdetektor, pildisensor (CMOS- ja CCD-sensor).